kardosdrur/scandi-wiki huggingface dataset:
Samarra

Samarra er en by i Irak. Byen ligger ved floden Tigris ca. 125 km nord for Bagdad i provinsen Salah ad-Din. Byen har  indbyggere. I 2007 blev Samara optaget på UNESCOs Verdensarvsliste.

Etymologi 
Middelalderhistorikere mener at byens navn kommer fra “Sarre men ra’a” "سر من رأى", som kan oversættes til “En fryd for alle at se”.

Forhistorisk Samara

Nutid 

Sammare er hovedby i Salah ad-Din-provinsen i Sunni-trekanten. Selv om byen rummer mange af shia-muslimernes hellige steder som den Gyldne Moske og shia-imamers hellige gravsteder, er den domineret af sunni-muslimer. På grund af stigende spændinger mellem shiaer og sunnier er byen blevet et af brændpunkterne i den irakiske borgerkrig.

Den 22. februar 2006 blev kuplen på den Gyldne Moske sprængt ved terrorangreb, sandsynligvis udøvet af sunnistiske Al-Qaeda-terrorister. Den 13. juni 2007 blev de tilbageværende to minareter sprængt under et mortérangreb. Shialederen Muqtada al-Sadr opfordrede til fredelige demonstrationer og tre dages sorg. Han udtalte, at han ikke kunne tro at en sunni-araber kunne have gjort noget sådant.

Økonomi 

I 2003 var cirka 70 % af alle mænd mellem 18 og 35 arbejdsløse. I dag forhindrer store sikkerhedsproblemer i det urolige Irak en økonomisk udvikling i byen.

Imam Ali al-Hadi moskéen ligger i byen.

Referencer

Eksterne henvisninger 

Byer i Irak
Verdensarvsområder i Asien-Australasien
Arkæologiske områder
Tre Kongedømmer

De tre kongedømmers periode (三國 eller 三国; på pinyin Sānguó) er en periode i Kinas historie fra 220 til 280, hvor Kina efter Han-dynastiets fald blev delt i tre kongedømmer: Wei i nord, Shu-Han i sydvest og Wu i syd. Perioden var en tid med krig og stagnation og anses derfor for at være Kinas mørke middelalder, og den blodigste tid i Kinas historie. Kongedømmerne blev gradvist forenet af en krigsherre fra Wei som grundlagde Jin-dynastiet.

Eksterne henvisninger 

Kinas historie
Jørgen Pedersen Gram

Jørgen Pedersen Gram (27. juni 1850 i Nustrup – 29. april 1916 i København) var en dansk matematiker.

Han blev mest kendt for sit arbejde med Riemanns zetafunktion og har desuden lagt navn til Gram-Schmidt-processen, der benyttes i lineær algebra.

Han var medlem af Videnskabernes Selskab. 1909 blev han Ridder af Dannebrog.

Han er begravet på Vestre Kirkegård.

Eksterne kilder/henvisninger 

 Dansk Biografisk Leksikon

Litteratur 
Nekrolog ved Th. Sørensen i Ripenserblandet Nr. 3, juni 1916

Matematikere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Riddere af Dannebrog
Statistikere fra Danmark
Riddere af Sankt Olavs Orden
Personer i Kraks Blå Bog (afdøde)
Personer i Dansk Biografisk Leksikon
Forsikringsdirektører fra Danmark
Dansksprogede forfattere fra Danmark
Studenter fra Ribe Katedralskole
Autonom Region Tibet

Den Autonome Region Tibet (ART) (tibetansk:  བོད་རང་སྐྱོང་ལྗོངས་, Wylie: Bod-rang-skyong-ljongs, simplificeret kinesisk: 西藏自治区, traditionel kinesisk: 西藏自治區, pinyin: Xīzàng Zìzhìqū), er en autonom region i Kina.

I Kina omtales regionen som værende lig med det historiske Tibet, hvilket mange tibetanske eksilgrupper kraftigt opponerer imod. Den Tibetanske Eksilregering inkluderer under termen "Tibet" eller "det historiske Tibet" ikke blot regionen men også andre dele af andre regioner i Kina samt andre lande.  Dette inkluderer området Amdo (der er indlemmet i Qinghai- og Gansu-provinserne) og den østlige del af Kham (der er indlemmet i Sichuan- og Yunnan-provinserne). Den Autonome Region Tibet dækker kun cirka halvdelen af det område, der omtales som det historiske Tibet og inkluderer områderne Ü-Tsang og den vestlige halvdel af Kham. Grænserne for regionen falder sammen med grænserne for den kontrolzone, som var under Tibets regering før 1959.

Selvom den kinesiske lov burde sikre regionen en vis uafhængighed fra staten (blandt andet skal formanden for regionen være af tibetansk afstamning), så er den faktiske uafhængighed omdiskuteret. Den 14. Dalai Lama samt nogle eksilgrupper forsøger at give regionen samme grad af uafhængighed som andre tilsvarende regioner under Folkerepublikken Kinas regering.

Administrative enheder 
Xizang (Tibet) er inddelt i 7 enheder på præfekturniveau (Et bypræfektur og 6 præfekturer). To større dele af Tibets grænseområder er omstridte. Mod vest gør Indien krav på et større område, Aksai Chin, som en del af Kashmir, mens området er under kinesisk kontrol. I sydøst er store dele af den indiske stat Arunachal Pradesh regnet som okkuperet område af Kina, indlemmet i Indien af Storbritannien i en aftale Kina ikke anerkender.

Disse 7 enheder er igen inddelt i 74 enheder på amtsniveau (Et distrikt, et byamt og 71 amter).
Disse er igen inddelt i 692 enheder på kommuneniveau (140 bykommuner (towns), 535 kommuner (townships), 8 etniske kommuner (ethnic townships) og 9 subdistrikter).

Myndigheder
Den regionale leder i Kinas kommunistiske parti er Wu Yingjie. Guvernør er Che Dalha, pr. 2021.
All Nippon Airways

All Nippon Airways er det næststørste japanske flyselskab. Selskabet har hovedkvarter i Tokyo og er også kendt under navnet ANA. Selskabet blev stiftet i 1952 og har siden 1999 været medlem af Star Alliance.

Eksterne henvisninger 

 All Nippon Airways (ANN) – officiel website

Flyselskaber fra Japan
Etableret i 1952
Star Alliance
Virksomheder i Tokyo
Odense Stadion

Odense Stadion (officielt: Nature Energy Park) er indviet i 1941 og er hjemmebanestadion for fodboldklubben OB og har før fungeret som landskampsstadion og lever op til UEFA's krav.

Stadionet består af fire tribuner:
 Albani-tribunen (A): 2771 pladser (VIP tribune)
 Richard Møller Nielsen-tribunen (B): 3496 pladser (stemnings- og hjemmebanetribune; har forøget kapacitet til liga- og pokalkampe pga. ståpladser)
 Barfoed Group-tribunen (C): 4764 pladser (hjemmebanetribune)
 3F-tribunen (D): 2932 pladser (familie- og udebanetribune)

Tilskuerrekorden siden ombygningen i 1997 blev sat onsdag den 13. maj 2009, hvor OB mødte FC København. Fremmødet kom op på 15.486, og kampen endte 3-2 til OB.

Ud over fodbold danner Nature Energy Park ramme om flere musikarrangementer, bl.a. spillede Elton John i sommeren 2007.

Historie 
I 1996 besluttede Odense Byråd, at der skulle gennemføres en tiltrængt ombygning af Odense Stadion. Arbejdet med at gøre arkitekten Gert Anderssons tegninger til virkelighed blev indledt i efteråret, hvor der blev etableret flere siddepladser til erstatning for de hidtidige ståpladser. De nye tribuner stod klar i september 1997, og i 2004 blev der lagt varme i banen på Odense Stadion, således at stadionet levede op til DBU's stadionkrav. I 2005 købte Odense Boldklub hovedtribunen af Odense Kommune, hvorefter man ombyggede tribunen, så den var større og fik bedre VIP-faciliteter til sponsorere. Byggeriet begyndte i efteråret 2004, og stod færdigt i sommeren 2005. Efter Richard Møller Nielsens død blev EM skulpturen placeret foran indgangen til stadionet til ære for ham. Pladsen, som ligger lige ved siden af er ligeledes opkaldt efter ham.

Sponsornavne 
I juni 2005 solgte Odense Boldklub navnerettigheden til Odense Stadion til den største sponsor Fionia Bank, for at øge den årlige kapital, og stadionet kom til at hedde Fionia Park. I første omgang var det aftalt, at Fionia Park skulle være stadionets navn frem til 2014, men i 2010 gik Fionia Bank konkurs, og blev overtaget af Nordea Bank, som ikke ønskede sponsoratet af Odense Stadion.
Nordea Bank solgte navnerettighederne til Odense Stadion til energiselskabet TRE-FOR (pr. 2016: EWII), som skiftede navnet på Odense Stadion til TRE-FOR Park. Fra 23. oktober 2016 blev den omdøbt til EWII Park, da sponsoren skiftede navn.

I juni 2018 skiftede stadionet endnu en gang navn, nu til Nature Energy Park, efter a OB havde indgået en ny sponsoraftale med biogasselskabet Nature Energy.

Eksterne kilder/henvisninger 
 Om Odense Stadion på OB.dk

Fodboldstadioner i Danmark
Odense Boldklub
Stadion
Stadion
Stadion
Foo Fighters

Foo Fighters er et amerikansk rockband dannet i 1994 af Dave Grohl, som er tidligere trommeslager i Nirvana.

De spiller en blanding af rock og grunge med iørefaldende melodier. Gruppen består udover Dave Grohl (guitar og vokal) af Taylor Hawkins (trommer), Nate Mendel (bas), Chris Shiflett (guitar) og Pat Smear (guitar).

Grohl sang og spillede alle instrumenter selv på bandets første album, som blev lavet på en uge. Grohl var det eneste bandmedlem på det tidspunkt, og det var først efter albummet var indspillet, at han han tog kontakt til andre musikere for at danne et band.

Efter 6 studie albums udkom i 2009 et Greatest Hits-album. I denne anledning udtalte bandet, at de 14 sange + 2 nye (inkl. singlen "Wheels") var de numre, der beskrev Foo Fighters bedst. Hvis de skulle vælge de numre de selv var gladest for, ville cd'ens liste se anderledes ud.

Foo Fighters spillede på Refshaleøen i København d. 21. juni 2011.

Den 14. november 2016 blev Foo Fighters annonceret til at spille på Roskilde Festival 2017.

Den 25. marts 2022 blev bandets trommeslager, Taylor Hawkins, fundet død i sit hotelværelse i Colombia.

Discografi 

 Foo Fighters (1995)
 The Colour and the Shape (1997)
 There Is Nothing Left to Lose (1999)
 One by One (2002)
 In Your Honor (2005)
 Echoes, Silence, Patience & Grace (2007)
 Wasting Light (2011)
 Sonic Highways (2014)
 Concrete and Gold (2017)
 Medicine at Midnight (2021)
 But Here We Are (2023)

Eksterne henvisninger 

 Officiel hjemmeside 
 

Rockgrupper fra USA
Postgrungegrupper
Grunge-grupper
Har spillet på Roskilde Festival
Sankt Knud Lavard Kirke

Sankt Knud Lavard Kirke er en katolsk kirke på Lyngbygårdsvej 1A i Kongens Lyngby.

Kirken er tegnet af arkitekt Carl R. Frederiksen og opført i 1956-57 i "vor tids formsprog og vor tids materialer", hvilket vil sige primært beton. Bygningen består af skib og kor, begge rektangulære med flade tage. Klokkerne sidder i en fritstående slank kampanile syd for bygningen. Skibets ydervægge, som ikke er tagbærende, står i hvidt og hviler på korte søjler bag hvilke facaden er træbeklædt. Mellem væggenes top og tagkanten er der lave vinduer på de tre sider af skibet. Facaden blev renoveret i sommeren 2008.

Taget bæres af slanke indvendige søjler, som deler skibet i tre: et midterskib med samme bredde som koret og to smalle sideskibe. Søjlerne er betonfyldte stålrør, som er malet blå. Ellers domineres rummets farver af de hvide vægge og det brune træloft. Midterskibet optages af to rækker lakerede træbænke.

Koret, som er hævet tre trin over skibet, er udsmykket med et slankt trækors på bagvæggen. Dets sydvæg består af transparente glasblokke, hvoraf nogle er kulørte. Det oprindelige alter og døbefonten er udført af arkitekten i samme enkle stil som bygningen. Alteret blev fornyet i 2007 i anledning af kirkens 50 års jubilæum. Prædikestolen er af træ og flytbar. Over indgangen i vestenden er der et orgelpulpitur med et instrument fra I. Starup & Søn bygget i 1951, med 24 stemmer fordelt på to manualer og pedal.

Erik Olsson har lavet tre mosaikker til kirken. Den udvendige udsmykning over vestindgangen fremstiller blandt andet kirkens værnehelgen. Over Maria-alteret i søndre sidegang hænger billede af Maria med Jesusbarnet i et emaljeligende materiale. I den nordlige sidegans vinduer er der indsat en glasmosaik som forestiller Kristi død på korset og martreredskaberne.

Referencer

Literatur 
 De danske Kirker, redigeret af Erik Horskjær. Bind 1, Storkøbenhavn. G.E.C. Gads Forlag, 1966-71.

Eksterne henvisninger 
 Den Katolske Kirke i Danmark 
 Orgelregistranten 

Katolske kirker i Danmark
Bygninger, konstruktioner og anlæg i Kongens Lyngby
Kirker i Lyngby-Taarbæk Kommune
Wuhan

Wuhan (kinesisk: 武漢; pinyin: Wǔhàn) er hovedbyen i provinsen Hubei i Folkerepublikken Kina. Byen er den største i det centrale Kina med ca.  indbyggere. Wuhan ligger ved floden Yangtze.

Navn 
Byområdet består af tre dele: Wuchang, Hankou, og Hanyang, der tilsammen kaldes "Wuhans tre byer". Navnet "Wuhan" er en kombination af "Wu" fra navnet på det første byområde, og "Han", som kommer fra navnene på de sidste to byområder.

Historie 

Wuhan-området har været beboet i mere end 3.500 år. Under Han-dynastiet blev Hanyang en forholdsvis travl havn. I det 3. århundrede blev bymure bygget for at beskytte Hanyang og Wuchang.

I slutningen af det 19. århundrede blev der bygget en jernbane gennem byen, hvilket gjorde byen til et vigtigt transitsted for gods som skulle lastes til og fra skib. I den periode opnåede fremmede magter merkantile koncessioner, og havnefronten blev opdelt efter de forskellige handelskoncessioner.

I 1911 begyndte Sun Yat-sens tilhængere her Wuchang-oprøret, som førte til Qing-dynastiets fald og grundlæggelsen af Republikken Kina. I 1920'erne var Wuhan hovedstaden for en Kuomintang-bevægelse, ledet af Wang Jingwei som opposition til Chiang Kai-shek.

Byen var tidligere udsat for talrige katastrofale oversvømmelser fra Yangtze, men efter indvielsen i 2006 af en dæmning på 27,2 millioner kubikmeter, Tre Slugters Dæmning, forventes denne risiko at være elimineret.

Global pandemi 
De første udbrud af covid-19 i januar 2020 blev påvist hos personer i Wuhan som havde pådraget sig en lungebetændelse med uklar oprindelse. Flere af dem arbejdede i og omkring boderne på Huanan fiskemarked, hvor der også blev solgt levende dyr. 23. januar 2020 blev Wuhan og nogle omliggende byer sat i karantæne på grund af Sars-cov2 som forårsager sygdommen covid-19. Karantænen varede i 76 dage.

Geografi

Klima

Myndigheder 
Den lokale leder i Kinas kommunistiske parti er Wang Zhonglin. Borgmester er Zhou Xianwang, pr. 2021.

Noter

Eksterne henvisninger 

 
Subprovinsielle byer i Kina
Bukketorn (slægt)

Bukketorn (Lycium) er en slægt, som er udbredt i Europa, Mellemøsten, Central- og Østasien og i Nordamerika. Det er tornede buske med overhængende, grå grene og læderagtige blade. Blomsterne er regelmæssige og frugterne er saftige. Her omtales kun de arter, som er vildtvoksende i Danmark, eller som dyrkes her.

 Almindelig bukketorn (Lycium barbarum) synonym: Lycium halimifolium
 Bredbladet bukketorn (Lycium chinense)

Natskygge-familien
Almindelig bukketorn

 
Almindelig bukketorn (Lycium barbarum) eller blot bukketorn er en op til 2,5 meter høj busk, der vokser i klitter og langs veje. De grønne dele af planten er giftig, men bærrene har fået stigende anvendelse i alternativ medicin og markedsføres under navnet "Goji-bær".

Beskrivelse 
Bukketorn er en løvfældende busk med en buet overhængende vækstform. Barken er først lyst grågrøn og furet, men snart bliver den grå og fortsat furet. Grenene er besat med spidse, men ikke særligt synlige torne. Kno-pperne er spredtsiddende og knudeagtige med grå knopskæl.

Bladene er helrandede og ovale med læderagtig (næsten sukkulent) og grågrøn overside, mens undersiden er en anelse lysere i farven. Blomstringen sker over en lang periode mellem juni og september, hvor man kan finde de lysviolette, regelmæssige blomster i bladhjørnerne. Frugterne er orangerøde bær, som rummer frø, der modner godt og spirer villigt.

Rodnettet er vidt forgrenet og meget fint. Desuden danner planten underjordiske udløbere.

Højde x bredde og årlig tilvækst: 2 x 2 m (50 x 50 cm/år).

Voksested 

Arten er hjemmehørende i Kinas vestlige og centrale provinser, hvor den findes på lysåbne voksesteder med varm og fugtig jord med lavt indhold af kalk og kvælstof. Den tolererer delvis skygge. Busken er desuden naturaliseret på stenede kyster i store dele af det nordlige Europa. Den er hårdfør til zone 6.

I Danmark er den almindelig de fleste steder, f.eks i klitter, langs veje og på stengærder. Arten betragtes som en invasiv art i Danmark og er på Naturstyrelsens sortliste, hvor det vurderes at den "kan bekæmpes lokalt til acceptabelt niveau, men kan ikke udryddes nationalt".

På den højeste del af stranden kan den findes sammen med bl.a. alm. kvik, strandkål, klitrose og sandhjælme. Ved Alpernes østlige udløbere i det nordlige Burgenland, Østrig, findes arten på ruderater sammen med bl.a. kløvplade, seglblad, skarntyde, slangehoved, alm. tidselkugle, æselfoder, glat burre, gul reseda, gærdekartebolle, langbladet vortemælk, lægeoksetunge, rundbladet hareøre, rød tandbæger, seglsneglebælg, tornet salat og tvebo galdebær.

Anvendelse 
Busken bruges som underplantning i læhegn og til sikring af standbredder og vejskrænter.

Bær og bark spiller en stor rolle i traditionel, kinesisk medicin. Her mener man, at de har gunstig virkning på bl.a. immunforsvaret, synet, leverfunktionen, kredsløbet og produktionen af sædceller. I kinesisk sprogbrug er bærrene søde i smagen (som rosiner) og neutrale i deres virkning. De kan spises rå, som te eller i tinktur. Bærrene er rige på A-vitamin, B1-, B2- og andre vitaminer, mineraler, antioxidanter og aminosyrer. Firmaer, der forhandler de tørrede bær, de såkaldte "goji-bær", hævder at de også indeholder isoleucin, tryptofan, zink, jern, kobber, calcium, germanium, selen, fosfor, B6- (Pyridoxin, Pyridoxal og Pyridoxamin), C-vitamin, og E-vitamin (Tocoferol).

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Buske
Giftige planter
Invasive arter
De Moivres formel

De Moivres formel, opkaldt efter Abraham de Moivre, er en matematisk formel. Den siger, at der for alle  og  gælder, at

,

hvor  er den imaginære enhed, der opfylder . Formlen er vigtig, fordi den forbinder de komplekse tal med trigonometrien. Udtrykket "cos x + i sin x" forkortes somme tider "cis x."

Ved at skrive venstresiden ud og derefter sammenligne real- og imaginærdele, er det muligt at udlede brugbare formler for cos(nx) og sin(nx) udtrykt ved cos(x) og sin(x). Ydermere kan denne formel bruges til at finde eksplicitte udtryk for de n'te enhedsrødder; det vil sige komplekse tal z, der opfylder, at zn = 1.

Abraham de Moivre var en af Newtons gode venner; i 1698 skrev han, at Newton havde kendt til formlen så tidligt som 1676. Den kan let udledes fra (men kom historisk set før) Eulers formel eix = cos x + i sin x og eksponentialregelen
(eix)n = einx (se eksponentialfunktion). 

De Moivres formel er faktisk sand i en mere generel ramme end den ovenfor: hvis z og w er komplekse tal, så er (cos z + i sin z)w en funktion af flere værdier, mens cos (wz) + i sin (wz) ikke er, og der gælder, at

cos (wz) + i sin (wz) er én værdi af (cos z + i sin z)w.

Kompleks analyse
Matematiske sætninger
Daniel Bernoulli

Daniel Bernoulli (født 8. februar 1700, død 17. marts 1782) var en hollandsk matematiker, der tilbragte det meste af sit liv i Basel, Schweiz. Han arbejdede sammen med Leonhard Euler på den såkaldte Euler–Bernoulli søjleformel. Bernoullis princip er afgørende for aerodynamikken.

Referencer

Eksterne henvisninger 

Euler–Bernoulli Beam Equation

Matematikere fra Nederlandene
Matematikere fra Schweiz
Personer i oplysningstiden
Nederlændere i 1700-tallet
Torben Rechendorff

Torben Rechendorff (født 1. april 1937 i København, død 28. november 2022) var en dansk politiker fra Det Konservative Folkeparti og  minister.

Han blev født i København i 1937 og var adoptivsøn af civilingeniør Aage Rechendorff og Gudrun Rechendorff. Han havde realeksamen fra Birkerød Statsskole 1955 og lærereksamen fra Frederiksberg Seminarium 1960. Herefter var han lærer i Frederiksberg Kommune 1960-61 og Hørsholm Kommune 1961-70. Rechendorff var skoleinspektør på Hørsholm Skole 1970-81.

Han var folketingsmedlem for Vestsjællands Amtskreds 12. december 1990 – 20. september 1994, for Københavns Amtskreds fra 21. september 1994 – 10. marts 1998. Tidligere havde han været medlem af kommunalbestyrelsen i Hørsholm Kommunne 1966-74.

Formand for Det Konservative Folkeparti 1993-1995.

Rechendorff var kirkeminister i Regeringen Poul Schlüter III fra 3. juni 1988 til 10. januar 1989, derefter Kirke- og kommunikationsminister til 18. december 1990. Han fortsatte som kirke- og kommunikationsminister i Regeringen Poul Schlüter IV fra 18. december 1990 til 24. januar 1993.

Rechendorff var gift provst Lis Rechendorff til hun døde i 2006. Efter tiden som medlem af Folketinget han var engageret i Diakonissestiftelsen og var formand for Grænseforeningen.

1989 blev han Kommandør af Dannebrog.

Referencer

Eksterne henvisninger 
 Folketingets hjemmeside om Torben Rechendorff

Kirkeministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Kommunalbestyrelsesmedlemmer fra Det Konservative Folkeparti
Kommandører af Dannebrog
Personer fra København
Folketingsmedlemmer i 1990'erne
Personer i Kraks Blå Bog (afdøde)
Foreningsformænd fra Danmark
Domænetab

Domænetab er i sproglig sammenhæng en betegnelse for, at et givet sprog ikke længere bruges i en given sammenhæng. Sådanne ændringer følger ofte med ændringer i kulturstrømninger.

Eksempler på domænetab 
 Latin er ikke længere lærdommens sprog – i dag skrives mange videnskabelige artikler på engelsk.
 Engelsk bruges som undervisningssprog på flere danske uddannelsesinstitutioner. Mange uddannelsessteder har ændret titel til engelske navne.
 Engelsk benyttes som koncernsprog i flere internationale firmaer placeret i lande uden engelsk som nationalsprog.

Se også 
 Anglificering

Sprogforskning
Augustus De Morgan

Augustus De Morgan (født 27. juni 1806, død 18. marts 1871) var en indiskfødt britisk matematiker og logiker. Han formulerede De Morgans love og var den første til at gøre brug af begrebet matematisk induktion. De Morgan-krateret på Månen er opkaldt efter ham.

Matematikere fra Storbritannien
Alumni fra University of Cambridge
Ole Vig Jensen

Ole Vig Jensen (født 17. maj 1936, død 22. marts 2016) var en dansk politiker og minister fra Radikale Venstre. Han havde en civil baggrund som lærer.

Ole Vig Jensen blev født i Frederikssund, som søn af førstelærer Olaf Vig Jensen og Kamilla Jensen.

Han var folketingsmedlem for Radikale Venstre, indvalgt i Vestsjællands Amtskreds fra 21. september 1971 – 3. december 1973, og fra 1. oktober 1978 – 10. marts 1998. Han fik flere ministerposter i sin karriere:
 Kulturminister i Regeringen Poul Schlüter III (KVR-regeringen) fra 3. juni 1988 til 18. december 1990
 Undervisningsminister i Regeringen Poul Nyrup Rasmussen I fra 25. januar 1993 til 27. september 1994
 Undervisningsminister i Regeringen Poul Nyrup Rasmussen II fra 27. september 1994 til 30. december 1996
 Undervisnings- og kirkeminister i Regeringen Poul Nyrup Rasmussen III fra 30. december 1996 til 23. marts 1998

Ole Vig Jensen var minister, da Tvind-loven, som Højesteret fandt i strid med Grundloven, blev vedtaget.

Ole Vig Jensen døde den 22. marts 2016 i en alder af 79 år.

Referencer

Eksterne henvisninger 
 
 

Kulturministre fra Danmark
Kirkeministre fra Danmark
Undervisningsministre fra Danmark
Danske ministre fra Det Radikale Venstre
Tidligere folketingsmedlemmer fra Det Radikale Venstre
Personer i Kraks Blå Bog (afdøde)
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Skolefolk fra Danmark
Jens Bilgrav-Nielsen

Jens Bilgrav-Nielsen (født 14. maj 1936) er en dansk politiker (Radikale Venstre) og minister.

 Energiminister i Regeringen Poul Schlüter III fra 3. juni 1988 til 18. december 1990
 Tidligere bestyrelsesformand for TV2
 Formand for Radikale Venstres Folketingsgruppe fra 1993 til 1994.

Ekstern henvisning 
Danmark.dk om Jens Bilgrav-Nielsen

Danske ministre fra Det Radikale Venstre
Tidligere folketingsmedlemmer fra Det Radikale Venstre
Statsrevisorer fra Danmark
Personer i Kraks Blå Bog
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Lærere fra Danmark
Energiministre fra Danmark
Høst

Høst er indenfor landbrug den proces, hvor man indsamler en dyrket afgrøde, og tillige navnet på den periode, hvori dette sker. Høstsæsonen kulminerer ved midsommer i august, der af samme grund hed høstmåned på gammelt dansk.

Høsten har gennem historien været af stor betydning for landbrugssamfundene, hvad der bl.a. har ført til dyrkelse af særlige høstguder eller høst-aspekter ved frugtbarhedsguder.

Eksterne henvisninger 

Markarbejde